PATVIRTINTA

Vilkaviškio vyskupijos KC vadovo

2018 m. rugsėjo 3 d. įsakymu Nr. V1-03

**VILKAVIŠKIO VYSKUPIJOS TIKYBOS MOKYTOJŲ MOKSLINĖS-PRAKTINĖS KONFERENCIJOS „TIKYBOS IR KITŲ MOKOMŲJŲ DALYKŲ INTEGRACIJOS GALIMYBĖS“**

**NUOSTATAI**

1. **SKYRIUS**

**BENDROSIOS NUOSTATOS**

1. Šie nuostatai reglamentuoja Vilkaviškio vyskupijos tikybos mokytojų mokslinės-praktinės konferencijos „Tikybos ir kitų mokomųjų dalykų integracijos galimybės“ tikslą ir uždavinius, organizavimo ir dalyvavimo tvarką.
2. Konkursą organizuoja Vilkaviškio vyskupijos Katechetikos centras (toliau – VVKC) bendradarbiaudamas su Vilkaviškio vyskupijos kurija, dekanatų tikybos mokytojų metodiniais centrais.

**II. SKYRIUS**

**KONFERENCIJOS TIKSLAS IR UŽDAVINIAI**

3. Konferencijos tikslas – skatinti tikybos mokytojus ieškoti integracinių ryšių su kitais mokomaisiais dalykais, kad mokiniai galėtų plačiau pritaikyti savo gebėjimus, įprasminti mokymąsi, būtų žadinama mokinių mokymosi motyvacija, ugdomas mokinių gebėjimas bendrauti ir bendradarbiauti, leistų mokytojams kokybiškiau paskirstyti mokymosi laiką ir skatintų mokytojus dirbti komandomis.

4. Konferencijos uždaviniai:

4.1. Pasidalinti gerąją tikybos ir kitų mokomųjų dalykų integracijos patirtimi;

4.2. Atrasti kuo daugiau bendradarbiavimo su kitų dalykų mokytojais galimybių;

4.3. Pasidalinti tikybos ir įvairių dalykų mokytojų bendradarbiavimo pavyzdžiais;

4.4. Plėtoti socialinę kompetenciją, lavinant viešo kalbėjimo gebėjimus, sudarant galimybę

mokytojams bendrauti ir bendradarbiauti.

**III. SKYRIUS**

**ORGANIZAVIMO TVARKA**

5. Konferencija vyks **2018 m. spalio 30 d. 10 val.** Vilkaviškio vyskupijos Pastoraciniame centre (J. Bendoriaus g. 3, 68309 Marijampolė). Registracijos pradžia – 09.30 val.

6. Konferencijos organizatoriai:

6.1. Kun. Linas Baltrušaitis – Vilkaviškio vyskupijos kancleris, Vilkaviškio vyskupijos Katechetikos ir Parapinės katechezės centrų vadovas;

6.2. Rima Malavickienė – Vilkaviškio vyskupijos Katechetikos centro metodininkė;

6.3. Vilma Balandienė – Vilkaviškio vyskupijos Katechetikos centro metodininkė;

6.4. Lina Mažeikaitė – Vilkaviškio vyskupijos Parapinės katechezės centro referentė;

 7. Konferencijos partneriai – Vilkaviškio vyskupijos kurija, Marijampolės Meilės Lukšienės švietimo centras.

 8. Konferencijoje kviečiami dalyvauti įvairių švietimo įstaigų tikybos bei kitų mokomųjų dalykų mokytojai.

9. Konferencijos darbo formos:

9.1. Plenarinis posėdis.

9.2. Pranešimų (žodinių, video) pristatymai ir debatai grupėse.

**IV. SKYRIUS**

**DALYVAVIMAS KONFERENCIJOJE**

10. Konferencijos pranešėjai iki 2018 m. spalio 18  d. kreipiasi į Vilkaviškio vyskupijos Katechetikos centrą el. paštu katechetikos.c@vk.lcn.lt ar telefonu +370 671 89714 ir pristato savo pranešimo temą.

11. Pranešimų autoriai atsiunčia pranešimo tezes (3-4 sakiniai) iki 2018 m. spalio 22 d. el. paštu katechetikos.c@vk.lcn.lt.

12. Pranešimui pristatyti plenariniame posėdyje skiriama 20 min.

13. Informacija teikiama el. paštu katechetikos.c@vk.lcn.lt arba tel. +370 671 89714.

14. Konferencijos klausytojai registruojasi elektroniniu būdu per SEMIPLIUS iki spalio 26 d.

**V.** **SKYRIUS**

**BAIGIAMOSIOS NUOSTATOS**

15. Dalyviams ir pranešėjams bus išduodami Marijampolės Meilės Lukšienės švietimo centro pažymėjimai.

 16. Organizatoriai pasilieka teisę koreguoti konferencijos nuostatus ir programą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_